b'\n_START_ARTICLE_\nRuutana (Kangasala)\n_START_SECTION_\nPalvelut\n_START_PARAGRAPH_\nKyl\xc3\xa4keskuksessa on K-Market ja Ruutanan Oluthuone. Postipalvelut l\xc3\xb6ytyv\xc3\xa4t Jyv\xc3\xa4skyl\xc3\xa4ntien varresta Shell-huoltoasemalta. Huoltoasemalle johtaa 2000-luvulla rakennettu py\xc3\xb6r\xc3\xa4tie. Tampereelta alueelle on vedetty my\xc3\xb6s kaapelitelevisioverkko. _NEWLINE_Ruutanassa on alakoulu, esikoulu, kunnallinen p\xc3\xa4iv\xc3\xa4koti kahdessa yksik\xc3\xb6ss\xc3\xa4, terveysasema ja hammashoitola. Yksityisyritt\xc3\xa4jin\xc3\xa4 palveluita tarjoavat muun muassa parturi-kampaamo, yksityinen englanninkielinen p\xc3\xa4iv\xc3\xa4koti sek\xc3\xa4 yksityisi\xc3\xa4 perhep\xc3\xa4iv\xc3\xa4hoitajia. Seisakkeelta l\xc3\xb6ytyy Oluthuoneen lis\xc3\xa4ksi el\xc3\xa4inl\xc3\xa4\xc3\xa4k\xc3\xa4rin ja hierojan palvelut. Koulun l\xc3\xa4heisyydess\xc3\xa4 on uima- ja veneranta. Katajaj\xc3\xa4rven laavu Laureeninkallion l\xc3\xa4hell\xc3\xa4 on osa vaellusreitti Kaarinanpolkua.\n_START_SECTION_\nLiikenneyhteydet\n_START_PARAGRAPH_\nAlue kuuluu nyky\xc3\xa4\xc3\xa4n Tampereen seututariffivy\xc3\xb6hykkeeseen. Arkisin TKL:n linjanumero 28B/C Tampereelle kulkee 0,5-1 tunnin v\xc3\xa4lein ty\xc3\xb6matka- ja koululaisliikenteen aikaan. Lauantaisin ja sunnuntaisin 28B ajaa tunnin v\xc3\xa4lein. Kangasalan kirkolle linja 46 ajaa kouluaikoina. Kangasalan keskustaan on matkaa n. 9 km ja Tampereen keskustaan n. 18 km. Ruutanan maantieyhteydet Tampereen suuntaan paranivat huomattavasti, kun valtatie 9 valmistui uudelleen rakennettuna taajaman pohjoispuolelle 1970-luvun alkupuolella.\n_START_SECTION_\nRuutanan seisake\n_START_PARAGRAPH_\nRuutanassa pys\xc3\xa4htyiv\xc3\xa4t ennen my\xc3\xb6s Tampereelta Orivedelle ja Haapam\xc3\xa4elle liikenn\xc3\xb6ineet henkil\xc3\xb6junat, joiden avulla Ruutana kasvoi merkitt\xc3\xa4v\xc3\xa4ksi taajamaksi. Ruutanan seisake avattiin Tampere\xe2\x80\x93Haapam\xc3\xa4ki-radan ja Kangasalta Teiskoon menev\xc3\xa4n maantien risteyksess\xc3\xa4 vuonna 1907. Paikalle siirrettiin liikennepaikkarakennus Kirkkonummen Tolsasta vuonna 1933. Rakennus korvattiin uudella vuonna 1954. Tavaraliikenne Ruutanan seisakkeella lopetettiin vuonna 1968 ja liikennepaikka muutettiin miehitt\xc3\xa4m\xc3\xa4tt\xc3\xb6m\xc3\xa4ksi vuonna 1972. Liikennepaikkarakennus myytiin huutokaupalla purettavaksi vuonna 1971. Pys\xc3\xa4hdykset lopetettiin vuonna 1990. Aika ajoin on esiintynyt toiveita palauttaa henkil\xc3\xb6junapys\xc3\xa4hdys Ruutanaan, viimeksi Dm12-kiskobussien tullessa liikenteeseen Tampereen ja Haapam\xc3\xa4en v\xc3\xa4lille ja Tampereen pikaraitiotiekeskustelun yhteydess\xc3\xa4.\n_START_SECTION_\nHaralanharju\n_START_PARAGRAPH_\nKulttuurihistoriallisesti merkitt\xc3\xa4v\xc3\xa4 Haralanharju sijaitsee l\xc3\xa4hell\xc3\xa4 Ruutanaa Havisevantien varrella. Haralanharjulla on Topeliuksen muistokivi. Muistomerkin vieress\xc3\xa4 sijainnut vuonna 1932 rakennettu Haralanharjun n\xc3\xa4k\xc3\xb6torni tuhoutui tuhopoltossa 2007. Uusi torni otettiin k\xc3\xa4ytt\xc3\xb6\xc3\xb6n vuonna 2009.'